Държавен вестник, бр. 13, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  13
3.6. Изискванията към персонала на клиниките/
отделенията по детска кардиохирургия в частта 
относно оперативната дейност са идентични на 
тези, които стандартът поставя съответно към 
клиниките/отделенията по кардиохирургия за 
възрастни. 
3.7. Изискванията към персонала на клиниките/
отделенията по детска кардиохирургия в частта 
за следоперативното наблюдение (реанимация) 
са съобразени с изискванията, поставени от съ­
ответните медицински стандарти към клиниките/
отделенията по детска кардиология.
VI. Организация на кардиохирургичното ле­
чение
1. Извършването на кардиохирургични опе­
ративни интервенции е специализирана дейност, 
а на много сложните оперативни интервенции – 
високоспециализирана дейност, и е резултат от 
съчетанието на определени пространствени даде­
ности и оборудване с професионалната дейност на 
редица опитни специалисти в тесен и постоянен 
работен контакт помежду им съгласно раздел ІІІ 
и раздел ІV.
2. Задължителните (минимални) изисквания 
към кардиохирургичните клиники/отделения за 
осигуряване на оптимално качество при кардиохи­
рургичното лечение на сърдечните заболявания са:
2.1. Извършване на не по-малко от 250 опе­
рации годишно за кардиохирургичните клиники/
отделения, осъществяващи операции при възрастни.
2.2. Извършване на не по-малко от 125 опера­
ции годишно за клиниките/отделенията по детска 
кардиохирургия.
2.3. Прием на пациенти: 
2.3.1. Кадрово осигуряване на приемния и 
хирургичния кабинет в ДКБ с поне един лекар – 
кардиолог, един лекар – хирург, медицинска сестра 
и хигиенист, които да осъществяват приема на 
пациенти.
2.3.2. Разглеждане на предлаганите за хирургич­
но лечение болни на медицински колегиуми, на 
които задължително да присъства лекар – инвазивен 
кардиолог, и лекар – кардиохирург, за определяне 
на индикациите и обема на оперативните интер­
венции. Заключенията от медицинските колегиуми 
се отразяват в медицинската документация на 
пациента.
3. Началник на операционния блок е лекар с 
придобита специалност „Кардиохирургия“. Той носи 
отговорност за организацията на работата, спазва­
нето на вътрешния ред и правилата за асептика и 
антисептика. На функционален принцип може да 
бъде определен и отговорник за операционната 
зона, подчинен пряко на началника на кардиохи­
рургичната клиника/отделение.
4. Оперативна интервенция от областта на 
кардиохирургията се извършва във: 
4.1. операционна зала, оборудвана съгласно 
изискванията в раздел ІІІ;
4.2. отделение по инвазивно лечение, но само 
при специални случаи или по витални индикации;
4.3. болнично отделение/сектор за интервен­
ционална диагностика и лечение, но само при 
специални случаи или по витални индикации. 
5. Оперативна интервенция в областта на кар­
диохирургията се осъществява от хирургичен екип 
в състав: оператор, който е ръководител на екипа, 
асистент или асистенти, операционни медицински 
сестри, перфузионист:
5.1. Ръководителят на екипа е със специалност 
„Кардиохирургия“ и се определя от началника на 
клиниката/отделението.
5.2. Броят на членовете на хирургичния екип 
се определя от обема и сложността на осъщест­
вяваната оперативна дейност. 
5.3. Хирургичният операционен екип извършва 
оперативната дейност съвместно с анестезиоло­
гичен екип.
5.4. Операционните сестри (медицински сестри 
със специалност или квалификация по операци­
онна и превързочна техника) са равнопоставени 
членове на операционните екипи.
6. Съобразно с изискванията по т. 5 е задължи­
телно клиниката/отделението по кардиохирургия 
да разполага с двучленен хирургичен екип за всяка 
операционна маса ежедневно.
7. Допълването на хирургичния екип с асистенти 
по време на операция се извършва в зависимост 
от сложността на операцията и състоянието на 
пациента.
8. Хирургичният екип осъществява една опе­
рация от извършването на кожния разрез до 
зашиването на оперативната рана, налагането на 
превръзка и стерилното отвеждане на дренажите. 
9. Смяната на хирурга оператор по време на 
хирургичната интервенция е недопустима освен 
по медицински показания или при извънредни 
обстоятелства.
10. При операции с голям и много голям обем 
и сложност по желание на хирурга оператор е въз­
можно да бъде формиран втори хирургичен екип 
за едновременна работа в две оперативни полета, 
както и да се включи втора операционна сестра. 
11. Операторът ръководи извършването на 
оперативната интервенция:
11.1. Всички присъстващи в операционната 
зала по време на операцията са пряко подчинени 
на оператора.
11.2. Операторът носи цялата отговорност за 
пациента.
11.3. Функцията „Оператор“ може да бъде из­
пълнявана и от по-ниско квалифициран член на 
хирургичния екип за определен етап от операцията, 
както и за цялата операция, но само с разреше­
нието на ръководителя на хирургичния екип, и 
то в негово присъствие и под негова асистенция. 
В този случай цялата отговорност за пациента се 
носи от ръководителя на хирургичния екип.
11.4. При възникване на усложнения, включи­
телно животозастрашаващи, с които операторът не 
може да се справи, той трябва да бъде сменен от 
началника на кардиохирургичната клиника/отделе­
ние с по-старши по ранг хирург с по-голям опит.
 11.5. След приключване на оперативната интер­
венция операторът изготвя оперативен протокол, в 
който подробно и коректно се описват етапите на 
интервенцията, използваните оперативни техники 
и евентуално настъпили усложнения.
12. Други членове на операционния екип: 
12.1. Специализантът по кардиохирургия участва 
в операционни екипи като асистент и/или опе­
ратор и извършва оперативни интервенции под 
супервизията на съответния основен оператор.
12.2. Медицинската сестра със специалност или 
квалификация по операционна и превързочна техни­
ка (операционна медицинска сестра) познава хода 
на операциите, подготвя и осигурява необходимите 
инструменти, медицински изделия и лекарствени